text: 32.319 så hvalen
  07 juni 2011 kl. 07.43
  Borgmester ændrer holdning: Vejle vil alligevel ikke have hvalen tilbage.
  Vejles borgmester Arne Sigtenbjerggaard vil alligevel ikke kræve hvalen tilbage.
  - Situationen har ændret sig, da det viste sig, at hvalen var så gammel. Nu skal den først og fremmest bruges til forskning, siger Arne Sigtenbjerggaard til Vejle Amts Folkeblad.
  Hvalen blev i går kørt fra museet i Vejle til Statens Naturhistoriske Museums udstillingssal i Botanisk Have i København.
  Her skal hvalen vises sammen med andre hvaler på udstillingen "Hvaler i Botanisk Have".
  32.319 nåede at se hvalen i Vejle.
  